Jahensu Safaris - Hillside Lodge | LekkeSlaap
Jahensu Safaris - Hillside Lodge: Hooffoto's
Adres: Kafferskraalbult 202, JP Swartruggens-distrik , 2835, Noordwes
Vanaf R15 500 per nag (vir 10 persone)
Jahensu Safaris - Hillside Lodge is hoog geleë met asemrowende uitsigte oor die Pilanesberge en omliggende gebied. Die omgewing is rustig en die lodge is versteek tussen heuwels naby water.
Die lodge bied slaapplek aan 10 gaste en beskik oor 4 slaapkamers, 'n oopplan-kombuis, -eetarea en -leefarea. Die eerste kamer het 'n koninggrootte-bed wat ook as 2 enkelbeddens opgemaak kan word, die tweede kamer het 'n koningingrootte-bed en slaapbank, die derde kamer is ingerig met 3 enkelbeddens en die vierde kamer met 2 enkelbeddens. Elke slaapkamer beskik oor 'n digitale kluis, haardroër, lugversorging en klerekaste.
Die ruim kombuis is volledig toegerus vir selfsorg met 'n stoof en oond, ketel, mikrogolfoond en dubbeldeur-yskas-vrieskas en skottelgoedwasser. Daar is ook 'n koelkamer vir drankies. Die eetarea het 'n groot eetkamertafel met stoele. Die leefarea spog met gemakstoele, 'n 62"-TV met kringklank, 'n DVD-speler en volledige DStv. Die leefarea lei na 'n onderdakstoep met buitemeubels en braaigeriewe.
Daar is 'n groot dam voor die lodge waar die wild en voëls graag kom baljaar.
Kafferskraalbult 202, JP Swartruggens-distrik , 2835, Noordwes
https://d288tngog90ix0.cloudfront.net/AAEAAQAAAAAAAAAAAAAAJDIyYjlmMWNhLWEwMmMtNGEzOS04Mjg2LTI4NzczOGY4NjBiYQ?w=1440&h=960&fit=crop&auto=format Vanaf R15 500 per nag (vir 10 persone) 202 Kafferskraalbult JP Swartruggens District 2835 Noordwes 086 999 0018 14:00-19:00 10:00 -25.496861111111 26.828361111111